ฝ่ายค้านสามารถขอยื่นอภิปรายไม่ไว้วางใจรัฐบาลเร็วขึ้น เป็นในช่วงปลายปีนี้ได้ ไม่มีปัญหา
นายชวน หลีกภัย ประธานสภาผู้แทนราษฎร กล่าวถึงกรณีที่ประชุมวิป 4 ฝ่าย มีการพูดคุยถึงการจัดฉีดวัคซีนเข็มที่ 3 ให้แก่บุคลากรในวงงานรัฐสภาว่า ไม่ได้เป็นมติของที่ประชุม แต่เป็นเพียงข้อเสนอ ซึ่งส่วนตัวมองว่า ควรให้กลุ่มบุคลากรทางการแพทย์ทั้งแพทย์และพยาบาลที่มีหน้าที่โดยตรงได้รับการฉีดวัคซีนก่อน ส่วนที่ฝ่ายค้านจะขอยื่นเพื่อเปิดการอภิปรายลงมติไม่ไว้วางใจเร็วขึ้น เป็นในช่วงปลายปีนี้ ท่ามกลางการแพร่ระบาดโควิด -19 ที่สถานการณ์ยังรุนแรงต่อเนื่องนั้น มองว่าไม่เป็นปัญหาและสามารถดำเนินการได้ เนื่องจากการเปิดอภิปรายเพื่อลงมติไม่ไว้วางใจ เป็นเพียงการประชุมสภาผู้แทนราษฎร ไม่ต้องมีสมาชิกวุฒิสภามาเข้าร่วมการประชุมด้วย ทำให้สามารถเว้นระยะห่างภายในห้องประชุมได้ประธานสภาผู้แทนราษฎร ยังกล่าวถึงกรณีที่วิปรัฐบาล มีมติให้คณะกรรมาธิการวิสามัญพิจารณาร่างพระราชบัญญัติวัตถุอันตราย ถอนร่างดังกล่าวออกไปก่อนในการประชุมสภาผู้แทนราษฎรวันนี้ (7 ก.ค.) ว่า สามารถทำได้ แต่จะต้องขออนุมัติจากที่ประชุมเพื่อลงมติให้คณะกรรมาธิการถอนร่างกฎหมายดังกล่าวออกจากการพิจารณา